《书怀 其四》
清代·李联琇

枯桐偃道畔，雪霰竞相侵。不知谁采取，刻作云门琴。

一弹复再弹，凤鸟闻声至。回首抛弃时，穷通何回异。

岂不感恩情，其如不复生。朽质长已矣，空存身后名。

悠悠身后名，郁郁穷途志。著书藏名山，本是无聊事。

作者简介：（1820—1878）清江西临川人。字季莹，一字小湖。道光二十五年进士。授编修。咸丰间官至大理寺卿。以病告归。同治间主讲钟山、惜阴两书院。绩学敦行，来学者日盛。有《好云楼集》等。